Напрыклад, кожны панядзелак машына хуткай дапамогі, “прыпісаная” да Багушэвіцкай амбулаторыі, робіць аб’езд усіх адзінокіх састарэлых і сямей з нованароджанымі дзецьмі. Сельвыканкам жа працуе па суботах, а двойчы ў месяц яго старшыня з камандай спецыялістаў праводзіць выязныя прыёмы. Атрымала дадатковы стымул і сістэма мясцовага самакіравання: раз у два месяцы ў вёсках Савета праводзяцца сходы грамадзян, на якіх вырашаецца нямала праблем.